5. Situationen i Kina efter jordskælvet og før De Olympiske Lege (afstemning)
Før afstemningen om ændringsforslag 7
Vytautas Landsbergis
- (EN) Fru formand! Mit mundtlige ændringsforslag vedrører punkt 8, hvori de kinesiske myndigheder opfordres til at standse forskelsbehandlingen af forskellige grupper. Mit forslag er at indføje ordene "Falun Gong-udøvere" efter "fagforeningsaktivister" Der er tale om mennesker, der praktiserer en særlig form for bevægelse og vejrtrækning, men de behandles som systemkritikere og forfølges af de kommunistiske myndigheder.
(Parlamentet vedtog det mundtlige ændringsforslag)
Efter afstemningen
Reinhard Rack
(DE) Fru formand! Vi har en hel del vigtige afstemninger i dag. I lyset heraf behøver hr. Cohn-Bendit virkelig ikke konstant at kommentere afstemningen og konversere. Det er distraherende.
José Ribeiro e Castro
- (EN) Fru formand! Jeg vil gerne gøre opmærksom på, at vi netop har forkastet et ændringsforslag, hvori der stilles krav om løsladelse af en række af de personer, som vi har indstillet til Sakharovprisen. Næste gang vi uddeler Sakharovprisen i december, må vi hellere give dem lænker, således at de kan gå direkte i fængsel!
(Kraftigt bifald)
